Le Triomphant-klas duikbote

Die Le Triomphant-klas duikbote is kernaangedrewe duikbote van die Franse Vloot wat ballistiese missiele dra. 

Die klas bestaan uit vier duikbote waarvan die eerste duikboot, Le Triomphant, in 1997 afgelewer is. Die ander in die klas, Le Temeraire, Le Vigilant en Le Terrible is onderskeidelik in 1999, 2004 en 2010 afgelewer. Die duikbote is deur Direction des Constructions et Armes Navales (DCN) in Cherbourg skeepswerf gebou.

Hierdie duikbote dra 16 vertikaalgelanseerde M54 ballistiese missiele, elk toegerus met ses kernplofkoppe. Elke plofkop is ekwivalent aan 147 638 ton TNT. In 2010 is die TN 75 plofkop in gebruik geneem en was selfs nog kragtiger. Hulle reikafstand is ook verbeter tot 8 047 km. 

Dit is interessant dat Frankryk meer fondse in die ontwikkeling van ballistiese missiele belê het terwyl die ander lande die teenoorgestelde pad geloop het; die Koue Oorlog was immers verby. Die Le Triomphant-klas het saamgeval met die verskyning van die Britse Vanguard-klas duikbote.

Die tweede duikboot in die klas Le Temeraire is in Januarie 2000 in diens gestel, Le Vigilant in 2005 en Le Terrible in 2010. Dié klas is toegerus met vier 533 mm torpedobuise wat torpedos en Excocet-missiele kan afvuur.

 Duikbote in die klas 

NaamKonstruksie beginTe water gelaatIn diens gestelLe Triomphant9 Junie 198626 Maart 199421 Maart 1997Le Téméraire18 Desember 199321 Januarie 199823 Desember 1999Le VigilantJanuarie 199619 September 200326 November 2004Le Terrible24 Oktober 200021 Maart 200820 September 2010

 Tegniese besonderhede 
+ Besonderhede van die Le Triomphant-klas duikboot: Item Statistiek Verplasing (oppervlak) 12 440 metrieke ton Verplasing (onderwater) 14 108 metrieke ton Lengte 184,0 m Breedte 12,5 m Aandrywing 1 x GWC PAR K15 kernkrag reaktor
1 x stoomturbine van 30 947 kW Spoed (oppervlak) 22,0 knope Spoed (onderwater) 25,0 knope Bemanning 65 persone Wapens 4 x 533 mm torpedo buise18 x ECAN L5 Mod 3 torpedo's en Excocet-missiele16 M45 SLBM missiele met TNT75 plofkoppe

 Bron 
 The Illustrated Encyclopedia Of Destroyers Frigates & Submarines, Bernard Ireland en John Parker, 2015, 

 Verwysings 

Kategorie:Duikbote